CELEX: E2016J0019
Language: et
Date: 2017-11-27 00:00:00
Title: Kohtu otsus, 27. november 2017, kohtuasjas E-19/16 — Thorbjørn Selstad Thue, keda toetab Norra Politsei Föderatsioon (Politiets Fellesforbund), vs. Norra valitsus (direktiiv 2003/88/EÜ – töötajate ohutuse ja tervise kaitse – tööaeg – sõit sellisesse töökohta ja/või sealt tagasi, mis ei ole töötaja kindel või tavapärane töökoht)

5.4.2018   
            
            
               ET
            
            
               Euroopa Liidu Teataja
            
            
               C 119/10
            
         KOHTU OTSUS,
   27. november 2017,
   kohtuasjas E-19/16
   Thorbjørn Selstad Thue, keda toetab Norra Politsei Föderatsioon (Politiets Fellesforbund), vs. Norra valitsus
   
      (direktiiv 2003/88/EÜ – töötajate ohutuse ja tervise kaitse – tööaeg – sõit sellisesse töökohta ja/või sealt tagasi, mis ei ole töötaja kindel või tavapärane töökoht)
   
   (2018/C 119/11)
   Kohtuasjas E-19/16, Thorbjørn Selstad Thue, keda toetab Norra Politsei Föderatsioon (Politiets Fellesforbund), vs. Norra valitsus, on Norra Ülemkohus (Norges Høyesterett) esitanud kohtule EFTA riikide vahel järelevalveameti ja kohtu asutamise kohta sõlmitud lepingu artikli 34 alusel TAOTLUSE, milles käsitletakse Euroopa Parlamendi ja nõukogu 4. novembri 2003. aasta direktiivi 2003/88/EÜ artikli 2 tõlgendamist seoses tööaja korraldamise konkreetsete aspektidega. Kohus koosseisus esimees ja ettekandev kohtunik Carl Baudenbacher ning kohtunik Per Christiansen ja ad hoc kohtunik Ása Ólafsdóttir tegi 27. novembril 2017 järgmise resolutiivosaga otsuse.
   
               1.
            
            
               Aega, mis on vajalik töötaja (nagu apellant) sõiduks sellisesse töökohta ja sealt tagasi, mis ei ole töötaja kindel või tavapärane töökoht, et täita seal tööandja nõudmisel oma kohustusi või ülesandeid, ning kui selline sõit leiab aset väljaspool tavapärast tööaega, käsitatakse tööajana direktiivi 2003/88/EÜ artikli 2 tähenduses.
            
         
               2.
            
            
               Sõidu vältel tehtud töö mahust lähtuv intensiivsuse hindamine ei ole nõutav.
            
         
               3.
            
            
               Selliste sõitude sagedus ei ole oluline, välja arvatud juhul, kui nende eesmärk on viia töötaja kindel või tavapärane töökoht üle teise kohta.